करंट से घायल छात्र ने दम तोड़ा
करंटसे घायल छात्र की जयपुर में इलाज के दौरान मौत हो गई। मृतक झुंझुनूं की ढाणी बोकनाला वाली तन जहाज का रहने वाला महेंद्र सैनी था। वह सोमवार को छात्रावास की छत पर सूख रहे कपड़ों को उतारते समय करंट की चपेट में गया था। कपिल अस्पताल से उसे गंभीर हालात में जयपुर रैफर किया गया था, जहां इलाज के दौरान उसने दम तोड़ दिया। वह नीमकाथाना के गुरुकृपा छात्रावास में रहकर प्रतियोगी परीक्षा की तैयारी कर रहा था। इधर, छात्रावास प्रशासन का कोई नुमाइंदा घायल के साथ जयपुर नहीं गया। इससे मृतक के परिजनों में आक्रोश है। उन्होंने एसएमएस अस्पताल में मेडिकल बोर्ड द्वारा शव का पोस्टमार्टम करवाया। दोपहर को छात्र का अंतिम संस्कार किया गया। महेंद्र तीन भाइयों में सबसे छोटा था। उसकी दो बहन भी हैं।
महेंद्र सैनी
hin_Deva hin_Deva bho_Deva